[pic] | AZ EURÓPAI KÖZÖSSÉGEK BIZOTTSÁGA |

Brüsszel, 10.8.2006

COM(2006) 450 végleges

2004/0151 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak az

európai audiovizuális ágazat támogatási programjának (MEDIA 2007) végrehajtásáról szóló európai parlamenti és tanácsi határozat elfogadásáról szóló közös álláspontjáról címen előterjesztett javaslat elfogadására vonatkozó közös álláspontjáról

2004/0151 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak az

európai audiovizuális ágazat támogatási programjának (MEDIA 2007) végrehajtásáról szóló európai parlamenti és tanácsi határozat elfogadásáról szóló közös álláspontjáról címen előterjesztett javaslat elfogadására vonatkozó közös álláspontjáról

1. ELőZMÉNYEK

A javaslatnak az Európai Parlamenthez és a Tanácshoz történő benyújtása (COM(2004) 470 dokumentum végleges - 2004/0151 (COD)): | 2004. július 15. |

Az Európai Gazdasági és Szociális Bizottság véleményezésének határideje: | 2005. április 6. |

A Régiók Bizottsága véleményezésének határideje | 2005. február 23. |

Az Európai Parlament véleményezésének határideje, első olvasat: | 2005.október 25. |

A közös álláspont elfogadásának időpontja: | 2006. július 24. |

2. A BIZOTTSÁG JAVASLATÁNAK CÉLJA

A Bizottság javaslata egy, a jelenlegi MEDIA Plus és MEDIA Képzés programok folytatását jelentő, 1,055 milliárd eurós javasolt költségvetéssel rendelkező európai támogatási program (MEDIA 2007) létrehozására irányul. A program főbb célkitűzései a következők: Európa kulturális sokszínűségének, valamint film- és audiovizuális örökségének megőrzése és népszerűsítése, biztosítva az ezen örökséghez való nyilvános hozzáférést és elősegítve a kultúrák közötti párbeszédet; az európai filmalkotások és más audiovizuális művek EU-n belüli és kívüli forgalmának növelése, továbbá az európai audiovizuális ágazat kereskedelmi teljesítményének egy nyitott és versenyző piaci környezetben történő erősítése.

3. MEGJEGYZÉSEK A KÖZÖS ÁLLÁSPONTRÓL

3.1. Általános megjegyzések

A Bizottság megállapítja, hogy a Tanács egyhangúlag hozta meg döntését. A Tanács közös álláspontja lényegében felöleli a Parlament módosításait. Javaslatot tesz néhány módosításra a Bizottság eredeti javaslatához képest, ideértve a program költségvetési összegének megváltoztatását.

3.2. Válasz a Parlament első olvasatban elfogadott módosításaira

A Bizottság teljes egészében elfogadta a Parlament módosításainak többségét: 1, 2, 4, 8, 10, 11, 12, 16, 17, 19, 20, 25, 29, 32, 36, 37, 44, 46, 50, 58, 59, 60, 62, 66, 72 és 75.

A Bizottság lényegét tekintve, illetve részben elfogadta a következő módosításokat: 5, 6, 7, 9, 14, 18, 21, 22, 23, 24, 30, 35, 38, 40, 41, 42, 43, 45, 47, 48, 53, 54, 56, 61, 63, 67, 68, 76 és 77.

A közös álláspont a Bizottság által elfogadott valamennyi módosítást magában foglalja.

A Bizottság elutasította a következő módosításokat: 3, 15, 26, 27, 28, 31, 33, 34, 39, 49, 51, 52, 55, 57, 64, 65, 69, 70, 71, 73, 74, 78, 80, 81, 82 és 83. Néhány e módosítások közül túlmutatott a MEDIA 2007 program célkitűzésein, illetve a program alkalmazási területén kívül esett; más módosítások a programban már korábban is szereplő intézkedéseket és célkitűzéseket tartalmaztak. Egyes módosítások azért nem voltak elfogadhatók, mert nem járulnának hozzá az alacsony szintű gyártási kapacitással rendelkező tagállamok és a magas szintű gyártási kapacitással rendelkező tagállamok között az európai audiovizuális piacon fennálló egyenlőtlenség csökkentéséhez. Végül a Bizottság nem tudta elfogadni az alkotmányt létrehozó szerződésre utaló, valamint a program harmadik országok számára történő megnyitásának lehetőségeit érintő módosításokat.

3.3. A Tanács által beillesztett új rendelkezések

A Tanács közös álláspontjában néhány kisebb módosítást javasolt, amelyek elfogadhatóak a Bizottság számára.

A Bizottság javaslatához képest két lényegi eltérés mutatkozik: a komitológiára vonatkozó rendelkezések, amelyek a jelenlegi MEDIA program során végrehajtott bizottsági szabályok folytatását jelentik.

A költségvetésen kívül – amelyet a Tanács javaslata (2004-es árértéken) 671 millió euróban állapít meg, és a 2007–2013 közötti időszakra szóló pénzügyi tervre vonatkozó megállapodás eredménye – az egyetlen új elem egy, a MEDIA Plus-ról szóló korábbi határozattal összhangban álló indikatív lebontásnak a mellékletbe történő illesztése.

4. KÖVETKEZTETÉS

A Bizottság úgy véli, hogy a Tanács közös álláspontja alapjában véve nem módosítja a Bizottság ajánlásának célkitűzéseit és alkalmazási területeit.